CELEX: 32021R1099
Language: hr
Date: 2021-07-05 00:00:00
Title: Uredba Komisije (EU) 2021/1099 оd 5. srpnja 2021. o izmjeni priloga II. i III. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

6.7.2021   
               
               
                  HR
               
               
                  Službeni list Europske unije
               
               
                  L 238/29
               
            
         UREDBA KOMISIJE (EU) 2021/1099
         оd 5. srpnja 2021.
         o izmjeni priloga II. i III. Uredbi (EZ) br. 1223/2009 Europskog parlamenta i Vijeća o kozmetičkim proizvodima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
         budući da:
         
                     (1)
                  
                  
                     Tvar 4-[(tetrahidro-2H-piran-2-il)oksi]fenol (uobičajeni naziv: deoksiarbutin, INCI naziv: tetrahidropiraniloksi fenol), koja trenutačno nije uređena Uredbom (EZ) br. 1223/2009, rezultira otpuštanjem 1,4-dihidroksibenzena (INCI naziv: hidrokinon). Hidrokinon je uvršten među tvari zabranjene za uporabu u kozmetičkim proizvodima, navedene pod unosom 1339 u Prilogu II. Uredbi (EZ) br. 1223/2009, uz iznimku unosa 14 u Prilogu III. toj uredbi.
                  
               
                     (2)
                  
                  
                     Uporabu deoksiarbutina u kozmetičkim proizvodima ocijenio je Znanstveni odbor za sigurnost potrošača (SCCS). U svojem mišljenju donesenom 25. lipnja 2015. (2) SCCS je zaključio da se, zbog zabrinutosti koja se pojavila u pogledu životnog ciklusa proizvoda koji sadržavaju tu tvar, uporaba deoksiarbutina do 3 % u kremama za lice ne može smatrati sigurnom (3).
                  
               
                     (3)
                  
                  
                     Na temelju tog mišljenja trebalo bi zabraniti uporabu deoksiarbutina u kozmetičkim proizvodima i dodati ga na popis zabranjenih tvari u Prilogu II. Uredbi (EZ) br. 1223/2009.
                  
               
                     (4)
                  
                  
                     Tvar 1,3-dihidroksi-2-propanon (INCI naziv: dihidroksiaceton) kozmetički je sastojak s prijavljenim funkcijama njege i tamnjenja kože. Dihidroksiaceton trenutačno nije uređen Uredbom (EZ) br. 1223/2009.
                  
               
                     (5)
                  
                  
                     U svojem mišljenju donesenom 3. i 4. ožujka 2020. (4) SCCS smatra da je dihidroksiaceton siguran kada se upotrebljava kao sastojak boje za kosu u primjenama koje se ne ispiru (neoksidativno) do najveće koncentracije od 6,25 %. Nadalje, SCCS je u tom mišljenju zaključio da se uporaba dihidroksiacetona kao sastojka boje za kosu u primjenama koje se ne ispiru (neoksidativno) do najveće koncentracije od 6,25 %, zajedno s uporabom u losionu za samotamnjenje i kremi za lice do najveće koncentracije od 10 % također smatra sigurnom.
                  
               
                     (6)
                  
                  
                     Na temelju tih zaključaka potrebno je dodati novi unos u Prilogu III. Uredbi (EZ) br. 1223/2009 kojim će se omogućiti ograničena uporaba dihidroksiacetona u samo neoksidativnim proizvodima za bojenje kose i u proizvodima za samotamnjenje, u najvećoj koncentraciji do 6,25 % odnosno 10 %.
                  
               
                     (7)
                  
                  
                     Uredbu (EZ) br. 1223/2009 trebalo bi stoga na odgovarajući način izmijeniti.
                  
               
                     (8)
                  
                  
                     Primjereno je industriji omogućiti razuman rok za prilagodbu novim zahtjevima za uporabu dihidroksiacetona u kozmetičkim proizvodima i za postupno smanjene stavljanja na tržište kozmetičkih proizvoda koji nisu u skladu s tim zahtjevima.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za kozmetičke proizvode,
                  
               DONIJELA JE OVU UREDBU:
         
            Članak 1.
            Uredba (EZ) br. 1223/2009 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 342, 22.12.2009., str. 59.
         
         
            (2)  SCCS (Znanstveni odbor za sigurnost potrošača), Mišljenje o deoksiarbutinu – tetrahidropiraniloksi fenolu od 25. lipnja 2015., SCCS/1554/15.
         
            (3)  Vidjeti točku 4. mišljenja.
         
            (4)  SCCS (Znanstveni odbor za sigurnost potrošača), Mišljenje o dihidroksiacetonu – DHA od 3. i 4. ožujka 2020., SCCS/1612/19.
      
      
         
            PRILOG
            Uredba (EZ) br. 1223/2009 mijenja se kako slijedi:
            
                        1.
                     
                     
                        u Prilog II. dodaje se sljedeći unos:
                        
                                    Referentni
                                    broj
                                 
                                 
                                    Identifikacija tvari
                                 
                              
                                    Kemijski naziv/INN
                                 
                                 
                                    CAS broj
                                 
                                 
                                    EZ broj
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                              
                                    „1657
                                    
                                 
                                 
                                    4-[(tetrahidro-2H-piran-2-il)oksi]fenol (deoksiarbutin, tetrahidropiraniloksi fenol)
                                 
                                 
                                    53936-56-4”;
                                 
                                 
                                     
                                 
                              
                  
                        2.
                     
                     
                        u Prilog III. dodaje se sljedeći unos:
                        
                                    Referentni broj
                                 
                                 
                                    Identifikacija tvari
                                 
                                 
                                    Ograničenja
                                 
                                 
                                    Tekst uvjeta primjene i upozorenja
                                 
                              
                                    Kemijski naziv/INN
                                 
                                 
                                    Naziv iz glosara uobičajenih sastojaka
                                 
                                 
                                    CAS broj
                                 
                                 
                                    EZ broj
                                 
                                 
                                    Vrsta proizvoda, dijelovi tijela
                                 
                                 
                                    Najveća koncentracija u gotovom pripravku
                                 
                                 
                                    Ostalo
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    d
                                 
                                 
                                    h
                                 
                              
                                    „321
                                    
                                 
                                 
                                    1,3-dihidroksi-2-propanon
                                 
                                 
                                    Dihidroksiaceton
                                 
                                 
                                    96-26-4
                                 
                                 
                                    202-494-5
                                 
                                 
                                    
                                                (a)
                                             
                                             
                                                Tvar za bojenje kose u neoksidativnim proizvodima za bojenje kose  (*1)
                                                
                                             
                                          
                                                (b)
                                             
                                             
                                                Proizvodi za samotamnjenje  (*1)
                                                
                                             
                                          
                                 
                                    
                                                (a)
                                             
                                             
                                                6,25 %
                                             
                                          
                                                (b)
                                             
                                             
                                                10 %
                                             
                                          
                                 
                                     
                                 
                                 
                                     
                                 
                              
                  
               (*1)  Od 26. siječnja 2022. proizvodi za bojenje kose i proizvodi za samotamnjenje koji sadržavaju tu tvar i koji nisu u skladu s ograničenjima ne smiju se stavljati na tržište Unije. Od 22. travnja 2022. proizvodi za bojenje kose i proizvodi za samotamnjenje koji sadržavaju tu tvar i koji nisu u skladu s ograničenjima ne smiju se stavljati na tržište Unije.”